**OSNOVNA ŠKOLA ''ANEKS''**

**VRBOVSKA bb**

**71000 SARAJEVO**

**BOSNA I HERCEGOVINA**

POSLOVNIK O RADU

VIJEĆA RODITELjA

2022/2023.

**BOSNA I HERCEGOVINA**

**FEDERACIJA BOSNE I HERCEGOVINE**

**KANTON SARAJEVO**

**OSNOVNA ŠKOLA „ANEKS“**

**VIJEĆE RODITELJA**

Na osnovu člana 107. Zakona o osnovnom odgoju i obrazovanju,člana 53.Okvirnog Zakona o osnovnom i srednjem obrazovanju BiH,Vijeće roditelja OŠ ''Aneks'', donosi prijedlog

**P O S L O V N I K**

**o r a d u Vijeća roditelja**

**I OSNOVNE ODREDBE**

Član 1.

Ovim Poslovnikom uređuje se rad Vijeća roditelja, te prava i dužnosti njegovih članova.

Član 2.

Vijeće roditelja čini po jedan roditelj iz svakog odjeljenja od I do IX razreda škole, a koji se bira na roditeljskom sastanku svakog odjeljenja sa većinom glasova svih prisutnih roditelja na prvom roditeljskom sastanku.

Svaki član vijeća roditelja treba imati zamjenika/cu koji/koja se bira istovremeno kada i član vijeća roditelja.

Mandat člana Vijeća roditelja traje jednu godinu uz neograničenu mogućnost reizbora. Roditelj-predstavnik/ca može biti isključen/na iz Vijeća roditelja na zahtjev većine roditelja odjeljenja iz kojeg je predstavnik/ca izabran u vijeće roditelja i/ili na vlastiti zahtjev, kao i zbog opravdanih razloga, razrješenjem prije isteka mandata (bolest, smrt, ako izabrani/na učini krivično djelo, zbog nedoličnog obavljanja funkcije, kršenja odredbi ovog Poslovnika, ukoliko dijete prestane biti učenik škole ili se djete prebaci u drugo odjeljenje). Jedan roditelj može imati neograničen broj mandata, ali svake naredne godine njegov/njen mandat se mora potvrditi 2/3 brojem glasova svih prisutnih roditelja na prvom roditeljskom sastanku odjeljenja iz kojeg je izabran.

Na sjednicama Vijeća roditelja može prisustvovati direktor/ca škole i još jedan predstavnik/ca škole (pedagog ili druga stručna osoba), kao suradnik/ca–koordinator/ca Vijeća roditelja koji/a pomaže produbljivanju partnerskih odnosa u lancu dijete – roditelj – škola – roditelj – dijete i boljem protoku i kontinuitetu informacija o svemu vezanom za rad škole, radi lakšeg pronalaska rješenja za eventualne probleme. Direktor/ca osigurava uvjete za rad Vijeća roditelja te pomaže u radu istog, daje obrazloženje pojedinih tačaka dnevnog reda i odgovara na pitanja članova Vijeća roditelja.

Član 3.

Ciljevi Vijeća roditelja su sljedeći:

* Promoviranje interesa zajednice u kojoj se škola nalazi i interesa škole u toj zajednici,
* Podržavanje aktivnog učešća roditelja i zajednice u radu škole,
* Prezentiranje stavova roditelja učenika/ca školskom odboru ili bilo kojoj drugoj zainteresiranoj strani,
* Obavještavanje Školskog odbora i bilo koje druge zainteresirane strane o stavovima Vijeća kad god to smatra neophodnim
* Predstavnici roditelja u Školskom odboru predstavljaju i zastupaju stavove Vijeća roditelja
* Učešće u pripremi i realizaciji odgovarajućih projekata koji podržavaju i promoviraju odgojno – obrazovni rad u školi,
* Razvijanje komuniciranja između učenika/ca, nastavnika/ca, roditelja i zajednice,
* Poboljšanje uvjeta rada u školi,
* Poboljšanje standarda učenika,
* Obezbjeđivanje udžbenika i školskog pribora,
* Povezivanje škole sa ostalim relevantnim subjektima u cilju poboljšanja nastavnog procesa i vannastavnih aktivnosti.

Član 4.

Vijeće roditelja bira rukovodstvo, odnosno predsjednika/cu vijeća roditelja, zamjenika/cupredsjednika/ce vijeća roditeljai sekretara/cu (koji/a je ujedno i zapisničar/ka), većinom glasova prisutnih članova, na osnovu kratke biografije (pozitivne ličnosti, entuzijasti, osobe dobrih komunikacijskih sposobnosti, osobe dobro upoznate sa stanjem u obrazovanju i odgoju djece, a prije svega oni koji žele i mogu pomoći u radu škole, roditelji dobrih organizacijskih sposobnosti, koji se mogu i znaju povezati sa lokalnom zajednicom, općinom, i ostvariti kontinuirani kontakt sa udruženjima na višim nivoima i uključiti se u rad kako bi se riješili problemi na nivou svih škola).

Mandat rukovodstva Vijeća roditelja traje jednu školsku godinu uz neograničenu mogućnost reizbora. Nakon isteka mandata isti/ista se mogu ponovo reizabrati u rukovodstvo ako su na konstituirajućoj sjednici osvojili 2/3 glasova svih prisutnih roditelja

Mandat predsjednika, zamjenika i sekretara može prestati i prije isteka vremena na koje je izabran, razrješenjem na vlastiti zahtjev ili na zahtjev najmanje 2/3 svih članova vijeća roditelja, u slučaju teže bolesti, nastupanja okolnosti koje onemogućavaju vršenje funkcije, prestankom statusa člana vijeća roditelja, kršenja odredbi ovog poslovnika ili zakonskih propisa iz oblasti obrazovanja, izvršenja krivičnog djela te drugih nepodobnih radnji.

Predsjednik/ca vijeća roditelja je ujedno i član koordinacije u opštini u kojoj se škola nalazi, te prisustvuje sjednicama koordinacije opštine na poziv predsjednika/ce opštinske koordinacije.

**II PRAVA I DUŽNOSTI ČLANOVA**

Član 5.

Svaki član Vijeća ima pravo da predloži neku tačku za dnevni red, odnosno dio dnevnog reda, uz konsultaciju sa rukovodstvom Vijeća roditelja. Svaki član ima pravo da daje inicijative, prijedloge i postavlja pitanja.

Član 6.

Obaveza člana Vijeća roditelja je da redovno prisustvuje sjednicama, učestvuje u radu, predlaganju i donošenju odluka i mjera iz nadležnosti ovog organa. Predsjednik/ca vijeća roditelja je jedini/a koji/ja može davati izjave za medije stim da to može i osoba/e koju/je odredi predsjednik/ca.

Član 7.

Pravo člana vijeća roditelja je glasati ZA ili PROTIV prijedloga, ili biti SUZDRŽAN.

Član 8.

Dužnost člana Vijeća je da redovno prisustvuje sjednicama, a da sa sjednice može izostati samo iz opravdanih razloga (najviše tri puta tokom godine), u kom slučaju je dužan blagovremeno obavijestiti zamjenika/cu, koji/ja je u tom slučaju dužan/na da zamjeni člana na sjednici vijeća. Ako se na sjednicama Vijeća roditelja u toku jedne godine pojavi zamjenik/ca predstavnika/ce u vijeću roditelja tri puta on/ona po automatizmu postaje predstavnik odjeljenja u kojem je bio/bila zamjenik/ca te je potrebno da izabere novog zamjenika/cu. O prisustvu na sjednicama Vijeća roditelja vodi se evidencija.

Ukoliko se član Vijeća ponaša suprotno ovoj odredbi i neopravdano izostane sa sjednice tri puta, predsjednik Vijeća može donijeti odluku o njegovom/njenom isključenju iz Vijeća i odmah nakon toga preduzeti aktivnosti na uključenju novog člana iz istog odjeljenja preko rukovodstva škole ili pedagoga/ice

Član 9.

Član Vijeća dužan je da uzme aktivno učešće u radu ovog organa kao i u odlučivanju i da redovno i blagovremeno na redovnim roditeljskim sastancima informira roditelje odjeljenja iz kojeg je izabran/na o aktivnostima koje provodi vijeće roditelja

Član 10.

Član Vijeća roditelja je dužan da se za sjednicu pripremi, da pročita zapisnik sa prethodne sjednice kao i da jasno iznosi svoje mišljenje o pitanjima koja su na dnevnom redu, i mišljenje roditelja koje predstavlja.

**III PRIPREME I ODRŽAVANJE SJEDNICA**

Član 11.

Konstituirajuću sjednicu Vijeća roditelja saziva direktor/ca najkasnije do 30 septembra tekuće školske godine i njom predsjedava direktor/ca škole do izbora rukovodstva vijeća roditelja. Naredne redovne sjednice saziva predsjednik/ca po potrebi, najmanje jednom u toku polugodišta, a vanredne sjednice na svoju inicijativu ili po prijedlogu drugih članova Vijeća i/ili predstavnika škole.

Ukoliko predsjednik/ca vijeća ne sazove sjednicu, istu može sazvati zamjenik/ca predsjednika vijeća, a ako istu na sazove zamjenik/ca sjednicu može sazvati 1/2 članova vijeća roditelja.

Rukovodstvo Vijeća roditelja ima obavezu da pripremi Plan i program rada vijeća roditelja za tekuću školsku godinu, te da isti usvoji na prvoj sjednici koja se sazove nakon konstituiranja Vijeća roditelja. Na kraju školske godine priprema se i usvaja završni izvještaj Vijeća roditelja za završenu školsku godinu. Usvojeni izvještaj se prezentira na konstituirajućoj sjednici Vijeća roditelja u narednoj školskoj godini, kao i upravi škole i Školskom odboru (kako bi se obezbijedio kontinuitet aktivnosti i informacija). Usvojeni izvještaj je dužan prezentirati predsjednik/ca vijeća roditelja a ako je on/ona spriječen to će uraditi zamjenik/ca predsjednika/ce.

Član 12.

Sjednice saziva predsjednik Vijeća u konsultaciji sa direktorom škole i to elektronskim pozivom (e-mailom) koji sadrži vrijeme i mjesto održavanja kao i prijedlog dnevnog reda.

Sjednice se zakazuju poslije radnog vremena, a prema potrebi, najmanje jednom u toku polugodišta. U slučaju hitnosti donošenja neke odluke ili odluka predsjednik/ca može tražiti e-mailom od članova vijeća da se izjasne vezano za odluku ili odluke te će istu predsjednik/ca usvojiti ukoliko se izjasni nadpolovičan broj članova vijeća roditelja. O toj odluci ili odlukama predsjednik/ca je dužan/na da obavijesti sve članove vijeća roditelja.

Redovne sjednice se zakazuju najmanje tri (3) dana prije održavanja sjednice.

Vanredne sjednice mogu se zakazati najmanje 24 sata prije održavanja sjednice.

Član 13.

Sjednici predsjedava predsjednik/ca Vijeća roditelja, a u slučaju njegove/njene spriječenosti sjednicom predsjedava zamjenik/ca predsjednika/ce. Za punovažno odlučivanje neophodno je da sjednici prisustvuje natpolovična većina članova Vijeća roditelja. Ukoliko sjednica započne sa manjim brojem roditelja od nadpolovične većine, sjednica se odlaže za 15 minuta kako bi se na istoj pojavili i preostali roditelji, a ukoliko ni tada ne bude prisutna natpolovična većina sjednica se održava sa prisutnim brojem roditelja.

Član 14.

Rad se odvija prema utvrđenom dnevnom redu. Svaki član ima pravo da predloži izmjene i dopune dnevnog reda.

Član 15.

Pošto je dnevni red usvojen, predsjednik/ca proglašava dnevni red sjednice koji se konstatuje u zapisnik te isti ne može više biti promjenjen.

Član 16.

Prva tačka dnevnog reda je usvajanje zapisnika sa prethodne sjednice.

Član 17.

Svaku tačku dnevnog reda, predsjednik/ca daje na raspravu. Kada se utvrdi da je određena tačka iscrpljena, diskusija se zaključuje i predlaže se donošenje odluke, zaključka ili drugih mjera. Diskusije se ograničavaju vremenski maksimalno do 10 minuta, da bi sjednica bila konstruktivna, sa konkretnim prijedlozima i zaključcima.

Član 18.

U slučaju kada sjednici ne prisustvuje potreban broj članova Vijeća, predsjednik/ca predlaže prisutnim članovima određene zaključke i komentare koji će se unijeti u zapisnik, a o kojima će se ostali članovi Vijeća upoznati na prvoj narednoj sjednici Vijeća roditelja.

**IV ODRŽAVANJE REDA NA SJEDNICI**

Član 19.

Svakoj osobi koja sudjeluje u radu na sjednici Vijeća roditelja, ukoliko se ne pridržava reda i ne poštuje odredbe ovog poslovnika, mogu se izreći sljedeće disciplinske mjere:

* opomena
* uskraćivanje sudjelovanja u raspravi
* udaljavanje sa sjednice

Član 20.

Opomena se izriče osobi:

* koja u izlaganju odstupi od predmeta o kojem se raspravlja,
* koje se uključi u raspravu bez dopuštenja predsjednika/ce vijeća,
* koja svojim upadicama ili na drugi način ometa govornika,
* koja omalovažava ili vrijeđa predsjednika/cu, članove ili druge osobe prisutne na sjednici vijeća,
* koja na drugi način krši odredbe ovog poslovnika i remeti rad na sjednici.

Opomenu izriče vijeće roditelja na prijedlog predsjednika/ce Vijeća roditelja.

Član 21.

Mjera uskraćivanja sudjelovanja u raspravi izriče se osobi koja i nakon izrečene opomene ponašanjem, izjavama ili nepoštivanjem nastavi kršenje odredbi ovog Poslovnika.

Mjeru uskraćivanja u raspravi izriče vijeće roditelja na prijedlog predsjednika/ce Vijeća roditelja.

Član 22.

Mjeru udaljavanja sa sjednice izriče se osobi koja ne postupa prema nalogu predsjednika/ce Vijeća roditelja, a kojoj je ranije izrečena mjera uskraćivanja sudjelovanja u raspravi ili koja na drugi način toliko narušava red i krši odredbe ovog Poslovnika da dovodi u pitanje nastavak održavanje sjednice.

Mjeru udaljavanja sa sjednice, na prijedlog predsjednika/ce Vijeća roditelja, izriče Vijeće roditelja.

Osoba kojoj je izrečena mjera udaljavanje sa sjednice, dužna je odmah napustiti prostor u kojem se održava sjednica, te njegovo/njeno isključenje ne utiče na kvorum.

Udaljavanje sa sjednice odnosi se samo na sjednicu na kojoj je ova mjera izrečena.

Ukoliko se istom/oj predstavniku/ci u toku jedne školske godine dva puta izrekne opomena isključenja sa sjednice vijeća roditelja, istom/oj nakon drugog isključenja prestaje mandat u vijeću roditelja te je potrebno pokrenuti proceduru izbora novog predstavnika odjeljenja iz kojeg je bio/bila predstavnik/ca koji/koja je isključen/na.

**V ODLUKE**

Član 23.

Odluka treba da je formulirana tako da tačno, jasno i sažeto izražava zaključke ovog organa. Istovremeno sa donošenjem odluke utvrđujetko treba da je izvrši, na koji način i u kom vremenskom roku.

Član 24.

Glasanje je javno, a glasase izričitim izjašnjavanjem svih prisutnih članova Vijeća. Po završetku glasanja predsjednik/ca konstatuje koliko je članova glasalo ZA, koliko PROTIV a koliko je bilo SUZDRŽANIH. Rezultati glasanja se obavezno unose u zapisnik.

Član 25.

Odluke se donose prostom većinom glasova prisutnih članova Vijeća.

Član 26.

Kada se završi razmatranje svih pitanja iz dnevnog reda sjednice, predsjednik/ca konstatuje da je sjednica završena.

Član 27.

O radu Vijeća roditelja vodi se zapisnik.

Zapisnik treba da sadrži:

* broj sjednice, tip sjednice, dan i mjesto održavanja sjednice,
* vrijeme početka sjednice,
* popis prisutnih članova i drugih lica,
* popis odsutnih članova,
* dnevni red,
* zaključke o predloženim tačkama dnevnog reda,
* vrijeme zaključenja sjednice.
* sažete diskusije

Član 28.

U slučaju opravdane privremene spriječenosti zapisničara/ke nazočnosti sjednici Vijeća roditelja, predsjednik/ca vijeća roditelja predlaže, a ostali članovi Vijeća roditelja javnim glasanjem potvrđuju zapisničara/ku za tu sjednicu Vijeća roditelja.

Zapisnik se ovjerava svojeručnim potpisom predsjednika/ce i sekretara/ce

Član 29.

Vijeće roditelja predlaže predstavnika/ke roditelja kao člana/ove Školskog odbora na mandat od četiri godine.Konkurs je javan i transparentan, i mogu konkurisati svi roditelji uz popunjavanje formulara i dostavljanje kraće biografije, tj ispunjavanjem svih uslova konkursa i učešća u cjelokupnoj konkursnoj proceduri.

Član 30.

Na sastanku Vijeća roditelja se pročitaju aplikacije i glasa se(javno ili tajno, zavisno o tome kako je prethodno donesena odluka o vrsti glasanja).Nakon toga slijedi prebrojavanje glasova, a izabran je onaj kandidat ko ima najveći broj glasova roditelja. Uz to se treba obratiti pažnja na profil roditelja:pozitivne ličnosti,entuzijasti, osobe dobrih komunikacijskih sposobnosti, osobe dobro upućeneu stanje u obrazovanju i odgoju djece,a prije svega oni koji žele i mogu pomoći u radu škole,njegujući kulturu dijaloga i međusobnog uvažavanja.Vrlo bitna stavka je stručna sprema roditelja koji apliciraju i njihova involviranost u odgojno obrazovni proces kao pokazatelj na koji način mogu doprinijeti poboljšanju uslova u odgojno obrazovnom procesu.Konačnoimenovanjesvih članova Školskog odbora, a tako i predstavnika roditelja, vršiVlada Kantona Sarajevo, na prijedlog Ministarstvo obrazovanja i nauke Kantona Sarajevo.

Član 31.

Obaveze člana/ova Školskog odbora koji je/su predstavnik/ciroditelja je da kontinuirano prisustvuje/prisustvuju sjednicamaVijeća roditelja, zastupa/ju mišljenje i sugestije Vijeća roditelja usvojene na sastanku Vijeća roditelja dotične škole. Ukoliko Vijeće roditelja 2/3 glasova svih prisutnih članova na sjednici odluči da određeni predstavnik/ca u školskom odboru ne radi u interesu Vijeće roditelja i da ne zastupa interese vijeća preko kojeg je imenovan u školski odbor, istom ili istima se može izglasati nepovjerenje te pokrenuti procedura njegovog/njihovog smjenjivanja,na način da će o izglasanom nepovjerenju obavijestiti školski odbor i rukovodstvo škole a zatim preko Vlade Kantona Sarajevo pokrenuti proceduru razrješenja dužnosti tih članova kojima je izglasano nepovjerenje.

Član 32.

Predstavnik/ci roditelja u Školskom odboru ima/ju obavezu da redovno informira/ju članove Školskog odbora o odlukama Vijeća roditelja i Vijeće roditelja o odlukama Školskog odbora jer dobra informiranost stvara harmoniju i sklad u radu i doprinosi pravovremenom rješavanju problema. U svom radu treba/ju iskazati sposobnosti da se unaprijede interesi škole, a to znači interesi djece, i da se doprinese boljem obrazovanju i odgoju naše djece kroz jedan zdrav partnerski odnos sa školom.

Član 33.

Ovaj Poslovnik stupa na snagu danom usvajanja na sjednici Vijeća roditelja.

Predsjednik/ca Vijeća roditelja

Osnovne škole „Aneks“

\_\_\_\_\_\_\_\_\_\_\_\_\_\_\_\_\_\_\_